În seara de marţi, la ora 21:47, polițiștii din Borșa au fost sesizați că pe strada 22 Decembrie din oraș s-a produs un accident de circulație.
Deplasați la fața locului, polițiștii au constatat că un autoturism condus de o tânără de 21 de ani ar fi intrat în coliziune față spate cu un alt autoturism care se deplasa pe același sens. Impactul s-ar fi produs în momentul în care conducătorul autoturismului din față, un bărbat de 34 de ani, a efectuat un viraj la stânga.
În urma impactului, conducătorul autoturismului acroșat a suferit leziuni medicale și a fost transportat la spital, fără a necesita internarea.
Conducătorii auto au fost testați cu aparatul etilotest și s-a stabilit că nu se aflau sub influența alcoolului.
Se continuă cercetările sub aspectul comiterii infracțiunii de vătămare corporală din culpă.